Document ID: 32010D0032

NEUVOSTON PÄÄTÖS,
tehty 30 päivänä marraskuuta 2009,
Schengenin tietojärjestelmän teknisen tuen yksikön (C.SIS-yksikkö) perustamis- ja käyttökustannuksia koskevan varainhoitoasetuksen muuttamisesta tehdyn vuoden 1990 Schengenin yleissopimuksella perustetun toimeenpanevan komitean päätöksen muuttamisesta
(2010/32/EY)
EUROOPAN UNIONIN NEUVOSTO, joka
ottaa huomioon tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen, jäljempänä ’vuoden 1990 Schengenin yleissopimus’, 92, 92 A ja 119 artiklan (1),
sekä katsoo seuraavaa:
(1)
Vuoden 1990 Schengenin yleissopimuksessa määrätään, että sopimuspuolet vastaavat yhdessä teknisen tuen yksikön, jäljempänä ’C.SIS-yksikkö’, perustamis- ja käyttökustannuksista, mukaan lukien alueverkon ja sen salauksen kustannukset, jotka aiheutuvat Schengenin tietojärjestelmän, jäljempänä ’SIS’, kansallisten osien yhdistämisestä teknisen tuen yksikköön.
(2)
C.SIS-yksikön perustamiseen ja käyttöön liittyvistä taloudellisista velvoitteista määrätään erityisessä varainhoitoasetuksessa, sellaisena kuin se on muutettuna Schengenin toimeenpanevan komitean 15 päivänä joulukuuta 1997 tekemällä päätöksellä Schengenin C.SIS-yksikön perustamista ja käyttöä koskevan varainhoitoasetuksen muuttamisesta (2), jäljempänä ’C.SIS-yksikköä koskeva varainhoitoasetus’.
(3)
Schengen-ympäristön tietoliikenneinfrastruktuurin osalta neuvoston varapääsihteeri on päätöksellä 1999/870/EY (3) ja päätöksellä 2007/149/EY (4) valtuutettu toimimaan Schengenin säännöstön Euroopan unioniin sisällyttämisen yhteydessä tiettyjen jäsenvaltioiden edustajana Schengen-ympäristön tietoliikenneinfrastruktuurin, jäljempänä ’Sisnet’, perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia ennen siirtymistä Euroopan unionin vastuulla olevaan tietoliikenneinfrastruktuuriin.
(4)
Schengen-ympäristön tietoliikenneinfrastruktuurin perustamiseen ja käyttöön liittyvistä, näiden sopimusten mukaisista taloudellisista velvoitteista määrätään erityisessä varainhoitoasetuksessa, joka on vahvistettu neuvoston päätöksellä 2000/265/EY (5).
(5)
C.SIS-yksikköä koskevaa varainhoitoasetusta ja Sisnetiä koskevaa varainhoitoasetusta sovelletaan Tanskaan, Suomeen ja Ruotsiin sekä Islantiin ja Norjaan neuvoston päätöksen 2000/777/EY (6) nojalla ja Tšekin tasavaltaan, Viroon, Latviaan, Liettuaan, Unkariin, Maltaan, Puolaan, Sloveniaan ja Slovakiaan neuvoston päätöksen 2007/471/EY (7) nojalla sekä Sveitsiin neuvoston päätöksen 2008/421/EY (8) nojalla. Bulgarian, Romanian ja Liechtensteinin on myös määrä osallistua tämän varainhoitoasetuksen säännöksiin päivästä, jonka neuvosto vahvistaa vuoden 2005 liittymisasiakirjan 4 artiklan 2 kohdan mukaisesti ja Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen pöytäkirjan Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, 10 artiklan mukaisesti.
(6)
Se, että yksi yksikkö vastaa teknisen tuen yksiköstä ja alueverkosta, salaus mukaan luettuna, Schengenin tietojärjestelmän kansallisten osien yhdistämiseksi teknisen tuen yksikköön sekä näiden perustamis- ja käyttökustannuksista aiheutuvista kaikista taloudellisista velvoitteista, edistää menettelyjen joustavuutta, lisää synergiaa ja säästää vaivaa.
(7)
Teknisen tuen yksikkö huolehtii tällä hetkellä kansalliset osat teknisen tuen yksikköön yhdistävän verkon salauksesta.
(8)
Strasbourgissa sijaitsevan SISin teknisen tuen yksikön talousarvioon olisi näin ollen sisällytettävä SISin kansalliset osat teknisen tuen yksikköön yhdistävän alueverkon, salaus mukaan luettuna, talousarvio päivästä, jonka asianomaisten jäsenvaltioiden edustajat vahvistavat yksimielisellä päätöksellä.
(9)
Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa (9) ja jotka kuuluvat tietyistä mainitun sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY (10) 1 artiklan G kohdassa tarkoitettuun alaan.
(10)
Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välillä tehdyssä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (11) ja jotka kuuluvat päätöksen 1999/437/EY 1 artiklan G kohdassa, tarkasteltuna yhdessä neuvoston päätöksen 2008/146/EY (12) 3 artiklan ja neuvoston päätöksen 2008/149/YOS (13) 3 artiklan kanssa, tarkoitettuun alaan.
(11)
Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa, joka koskee Liechtensteinin ruhtinaskunnan liittymistä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen, ja jotka kuuluvat päätöksen 1999/437/EY 1 artiklan G kohdassa, tarkasteltuna yhdessä neuvoston päätöksen 2008/261/EY (14) 3 artiklan ja neuvoston päätöksen 2008/262/YOS (15) 3 artiklan kanssa, tarkoitettuun alaan.
(12)
Yhdistynyt kuningaskunta osallistuu tähän päätökseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (16) 8 artiklan 2 kohdan mukaisesti.
(13)
Irlanti osallistuu tähän päätökseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan 5 artiklan sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (17) 6 artiklan 2 kohdan mukaisesti.
(14)
Kyproksen tasavallan osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös.
(15)
Tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,
ON PÄÄTTÄNYT SEURAAVAA:
1 artikla
Vuoden 1990 Schengenin yleissopimuksella perustetun Schengenin toimeenpanevan komitean päätöstä Schengenin C.SIS-yksikön perustamista ja käyttöä koskevan varainhoitoasetuksen muuttamisesta muutetaan seuraavasti:
a)
C.SIS-järjestelmän varainhoitoasetuksen otsikko on:
b)
I osaston ensimmäinen kohta on:
”Schengenin sopimuksen soveltamisesta 14 päivänä kesäkuuta 1985 tehdyn yleissopimuksen 92, 92 A ja 119 artiklassa määrätyn Strasbourgiin sijoitetun Schengenin tietojärjestelmän teknisen tuen yksikön, jäljempänä ’C.SIS-yksikkö’, mukaan lukien Schengenin tietojärjestelmän kansalliset osat teknisen tuen yksikköön yhdistävän alueverkon, salaus mukaan luettuna, talousarvioon kuuluvat seuraavat osat:”
2 artikla
Tämä päätös tulee voimaan päivänä, jona se tehdään. Sitä sovelletaan päivästä, jonka asianomaisten jäsenvaltioiden edustajat vahvistavat yksimielisellä päätöksellä.
Se julkaistaan Euroopan unionin virallisessa lehdessä.
Tehty Brysselissä 30 päivänä marraskuuta 2009.

Labels: 2
4
11